
[bookmark: TextBodyBegin]Európsky parlament,
–	so zreteľom na delegované nariadenie Komisie (C(2025)06376),
–	so zreteľom na list Komisie z 22. septembra 2025, ktorým ho žiada, aby oznámil, že nevznesie námietku voči delegovanému nariadeniu,
–	so zreteľom na list Výboru pre regionálny rozvoj predsedovi Konferencie predsedov výborov zo 14. októbra 2025,
–	so zreteľom na článok 290 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku[footnoteRef:1], a najmä na jeho článok 113 a článok 114 ods. 6, [1:  	Ú. v. EÚ L 231, 30.6.2021, s. 159, ELI: http://data.europa.eu/eli/reg/2021/1060/oj.] 

–	so zreteľom na článok 114 ods. 6 rokovacieho poriadku,
–	so zreteľom na odporúčanie k rozhodnutiu Výboru pre regionálny rozvoj,
–	so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 114 ods. 6 rokovacieho poriadku, ktorá uplynula 21. októbra 2025,
A.	keďže s cieľom umožniť členským štátom vykonať zmysluplné preprogramovanie v rámci strednodobého preskúmania a zamerať zdroje na nové strategické priority Únie stanovené v nariadení (EÚ) 2021/1060 Komisia 4. apríla 2025 predložila žiadosť o uplatnenie naliehavého postupu v súlade s článkom 170 rokovacieho poriadku Európskeho parlamentu na svoj návrh nariadenia, ktorým sa menia nariadenia (EÚ) 2021/1058 a (EÚ) 2021/1056, pokiaľ ide o osobitné opatrenia na riešenie strategických výziev v rámci strednodobého preskúmania[footnoteRef:2]; keďže Komisia predložila tento návrh na zasadnutí Výboru pre regionálny rozvoj 9. apríla 2025; [2:  	COM(2025)0123.] 

B.	keďže Výbor pre regionálny rozvoj sa na svojej schôdzi 5. mája 2025 rozhodol podporiť žiadosť o uplatnenie naliehavého postupu v súlade s článkom 170 ods. 5 rokovacieho poriadku, ktorý viedol k prijatiu nariadenia Európskeho parlamentu a Rady (EÚ) 2025/1914[footnoteRef:3], [3:  	Nariadenie Európskeho parlamentu a Rady (EÚ) 2025/1914 z 18. septembra 2025, ktorým sa menia nariadenia (EÚ) 2021/1058 a (EÚ) 2021/1056, pokiaľ ide o osobitné opatrenia na riešenie strategických výziev v rámci strednodobého preskúmania (Ú. v. EÚ L, 2025/1914, 19.9.2025, ELI: http://data.europa.eu/eli/reg/2025/1914/oj).] 

C.	keďže delegované nariadenie Komisie je potrebné na zabezpečenie zosúladenia a konzistentnosti medzi nariadením (EÚ) 2021/1060 a nariadeniami pre jednotlivé fondy (nariadenia o EFRR/Kohéznom fonde, ESF+ a FST) s cieľom zabezpečiť, aby sa zmenené a novozavedené špecifické ciele podľa nariadenia (EÚ) 2025/1914 mohli vykonávať doplnením zodpovedajúcich oblastí intervencie do prílohy I k nariadeniu (EÚ) 2021/1060 a aby sa umožnilo ich využívanie pri vykonávaní programov a podávaní správ;
1.	oznamuje, že nevznesie námietku voči delegovanému nariadeniu;
2.	poveruje svoju predsedníčku, aby postúpila toto rozhodnutie Rade a Komisii.

